Villasukkatansseihin myydään lippuja (tiedot päivittyvät myöhemmin)
Mäntyharjun kunta yhteistyössä alueen toimijoiden kanssa
taija.kirstua@mantyharju.fi tai niina.lehkonen@mantyharju.fi
430 -juhlavuoden kunniaksi päätimme järjestää 21.2.-22.2. Mäntyharju liikkuu 43 h 0 min -tapahtuman! Tapahtuman tarkoituksena on siis liikuttaa kuntalaisia kellonympäri ja vielä yli! 😊 Ajankohta: 21.2.2025 perjantaina klo 06 päättyen su 23.2.2025 klo 01. Tempaus huipentuu viimeksi valtavan suosion saaneisiin Villasukkatansseihin Mäntyareenalla la 22.2. klo 20-01. Ajankohta on pk-seudun talvilomaviikon viimeinen ja meidän alueemme talviloman ensimmäinen viikonloppu. Liikunnallinen ote jatkuu tempauspäivän jälkeen sunnuntaina 23.2., jolloin perinteinen Laturetkiviikko starttaa 23.2.-2.3. Tavoite: Tarjota Monitoimihalli Kisalassa ja sen ympäristössä maksutonta liikuntaa mäntyharjulaisille (pl. Villasukkatanssit) 43 tunnin ajan sekä samalla esitellä liikunta-mahdollisuuksiamme eri kuntotasot huomioiden ja samalla havainnollistaa monipuolista tarjontaamme. Villasukkatansseja lukuunottamatta kaikki tarjonta maksutonta kaikille! Varustuksena mukavat ja joustavat vaatteet. Voit halutessasi ottaa mukaan tunteihin sopivaa muuta varustusta, kuten sisäpelikengät tai oman mailan. Kaikki tunnit järjestetään Monitoimihalli Kisalan sisätiloissa lukuun ottamatta lauantain yöhiihtoa, luistelua, höntsäjääkiekkoa sekä hankipalloa. Näiden osalta varustuksena lämmin vaatetus sekä omat urheiluvälineet. Alustava ohjelma, muutokset mahdollisia: PERJANTAI 21.2. KLO 6.00-00.00 Klo 6-7 Volttisali: Aamu rähinät -jumppa (Katja/Kansalaisopisto): Raskaan viikon viimeiseen aamuun lähdetään rähisemään rokin ja hevin tahtiin. Oman kehon painoin, sykettä ja asennetta nostattamalla sekä lihaksia säästelemättä. Räyh! Klo 7-8 Juoksusuora: Juoksutreenit (Marja-Leena/MäVi): Käydään läpi taloudellista juoksutekniikkaa. Liikkuvuuden ja tukilihasten harjoittamista sekä tehdään juoksun oheisharjoitteita, kuten loikkia ja koordinaatiota. Klo 8-9 Volttisali: Hyvän olon hetki rentoutuen (Taija/Kunta): Palauttava ja rentouttava hetki viikon päätteeksi. Tehdään rauhallisia liikkeitä, rentoutumisharjoituksia ja pohditaan tuntemuksia. Klo 9-10 Mäntyareena: Tuolijumppa (Taija/Kunta) Klo 10-11 Mäntyareena: Keppijumppa: Kehoa avaava ja vahvistava (Sari/MäVi) Klo 11-12 Lounaskävely kunnanjohtajan kanssa (Juho/Kunta): Lähtö Kisalan edestä klo 11.00 Klo 12-13 Mäntyareena: Boccia (Saija/Setlementti): Säännöt kerrotaan eli ei tarvitse aiempaa kokemusta. Voi pelata seisten tai istuen. Klo 13-14 Mäntyareen: Boccia (Saija/Setlementti): Säännöt kerrotaan eli ei tarvitse aiempaa kokemusta. Voi pelata seisten tai istuen. Klo 14-15 Mäntyareena: Dynaamiset venyttelyt (Taija/Kunta) Klo 15-16 Mäntyareena: RVP, Reisi -Vatsa -Pakara -jumppa (Katja/Kansalaisopisto) Klo 16-17 Volttisali: Perjantaiparty -jumppa (Sari/MäVi): Tunti on sekoitus reipasta askellusta yhdistettynä lihaskuntoliikkeisiin. Luvassa on kunnon hiki hyvän musiikin tahdissa. Klo 17-18 Volttisalissa temppuilua ja valokennotreenit alle 12 v. (MäVi) Klo 18-19 Mäntyareena: Pickleball alkeet (Sami/Kunta) sekä Volttisalissa temppuilua ja valokennotreenit yli 12 v. (MäVi) Klo 19-20 Mäntyareena: Lentopallo alkeet (Taija/MäVi) Sisäpelikengät suositellut sekä pitkähihainen paita. Klo 20-21 Mäntyareena: Höntsäkoripallo (Jock ja Paolo sekä Ariel) Klo 21-22 Höntsäfutsal klo 22-23 Höntsäsäbä (Jukka/Mävi) Klo 23-00 Höntsäsäbä (Jukka/MäVi) LAUANTAI 22.2. KLO 00 - SUNNUNTAI 23.2. KLO 01 KANSALLINEN HIIHTOPÄIVÄ 22.2. Mäntyharjussa se startataan kellon lyömällä laduilta! Yhteinen startti liikuntapaikkamestarin johdolla klo 00.00 Yleisurheilukentältä. Yöhiihtoon voi kuitenkin osallistua koska vaan välillä klo 00-07, ja voi hiihtää tuntimäärän omien fiiliksien mukaan. Klo 00-01 Yöhiihto Klo 01-02 Yöhiihto Klo 02-03 Yöhiihto Klo 03-04 Yöhiihto Klo 04-05 Yöhiihto Klo 05-06 Yöhiihto Klo 06-07 Yöhiihto Klo 7-8 Aamu rähinä -jumppa (Katja, Kansalaisopisto): Jos nukuit pommiin perjantaina, lauantaiaamuna on vielä mahdollisuus raskaaseen aloitukseen. Rähistään raskaan rokin ja hevin tahtiin, encore! Oman kerhon painoin, sykettä ja asennetta nostattamalla, vieläkään lihaksia säästämättä. Klo 8-9 Mäntyareena: Höntsäsulis (Taija/Kunta): Tule pelaamaan sulkapalloa porukan määrästä riippuen kaksin -tai nelinpelinä. Voit napata oman mailan mukaan, meiltä löytyy 8 kpl mailoja. Klo 9-10 Talvirieha* *Katso Talviriehan tarkempi ohjelma Tapahtumakalenterista: Talvirieha Klo 10-11 Talvirieha Klo 11-12 Talvirieha Klo 12-13 Talvirieha Klo 13-14 Volttisalissa: Everhits45 (Eveliina/Everfit): Tunnilla pääset nauttimaan mukaansatempaavista lattarirytmeistä helppojen, joka kappaleessa vaihtuvien askelsarjojen mukana. Tällä tunnilla arki unohtuu, energia virtaa ja pääset liikuttamaan koko kroppaa. Tunti sisältää vain askellusta ja sopii kaikille tanssista tykkääville. Klo 14-15 Jakkarajamit (Anni-Sirkku, Kansalaisopisto): Tukea tuolista - iloa istumatanssista: hyvärytmisen musiikin sykkeessä lihaskuntoa ja liikkuvuutta seisten ja istuen. Yhteislauluihin liitetyt kehorytmit ja aivojumpat virkistävät mieltä. Tanssia koko ikä! Klo 15-16 Lavis (Anni-Sirkku, Kansalaisopisto): Lavis on hauska, helppo ja hikinen liikuntamuoto, joka perustuu lavatanssiaskeleiden ja jumpan välimuotoon. Lavista tanssitaan yksin, joten ei ole vaaraa, että kukaan talloo varpaille. Klo 16-17 Lattarit näytetunti (Tiina, Kansalaisopisto): Tunneilla tanssitaan latinotansseja mielimusiikin tahtiin. Pääpaino on liikunnan ilossa sekä tanssin ja latinorytmien tuomassa mielihyvässä. Klo 17-18 Kisalan kenttä: Luistelu (Topi/Kunta) Klo 18-19 Kisalan kenttä: Höntsäjääkiekko (Topi/Kunta) Klo 19-20 Yleisurheilukenttä: Hankipallo (Topi/Kunta) Klo 20-21 Villasukkatanssit* Katso lisätietoa Tapahtumakalenterista: Villasukkatanssit Villasukkatanssit on maksullinen tapahtuma. Klo 21-22 Villasukkatanssit Klo 22-23 Villasukkatanssit Klo 23-00 Villasukkatanssit Klo 23-01 Villasukkatanssit Jos olet kiinnostunut järjestämään ohjelmaa tapahtumaan tai sinulla on kysyttävää, voit olla yhteydessä: Hyvinvointikoordinaattori Taija p. 040 8303 999 taija.kirstua@mantyharju.fi tai Liikuntaneuvoja Niina Lehkonen p. 040 4819 702 niina.lehkonen@mantyharju.fi
Juhlavuoden kunniaksi: Mäntyharju liikkuu 43 h 0 min
430 -juhlavuoden kunniaksi päätimme järjestää 21.2.-22.2. Mäntyharju liikkuu 43 h 0 min -tapahtuman!